****

Samgöngu- og sveitarstjórnarráðuneytið

**Skýrsla um samráð**

**Efni samráðs**

Drög að frumvarpi til laga um breytingu á lögum nr. 50/2004 um siglingavernd.

**Samráð hófst**

12. febrúar 2019

**Samráð lauk**

26. febrúar 2019

**Fjöldi umsagna**

0

**Umsagnaraðilar**

Enginn.

**Samantekt um umsagnir og viðbrögð**

Svo sem fram hefur komið var frumvarpið unnið að höfðu skriflegu samráði við embætti ríkislög­reglustjóra, ríkissaksóknara, Útlendingastofnun og Samgöngustofu. Þá var við undirbúning frumvarpsins höfð hliðsjón af athugasemdum sem bárust umhverfis- og samgöngunefnd í þinglegri meðferð 263. máls á 148. löggjafarþingi (frumvarp til laga um breytingu á lögum um siglingavernd og lögum um loftferðir) og athugasemdum í nefndaráliti um það frumvarp.

Áform um lagasetninguna voru birt til kynningar á samráðsgátt stjórnvalda á vefnum Ísland.is þann 5. febrúar 2019 og viku frestur gefinn til umsagna. Ein umsögn barst frá Samtökum atvinnulífsins. Í umsögn sinni lögðu samtökin áherslu á að í frumvarpinu yrði þess gætt að hefðbundin eftirlitsúrræði og refsikennd úrræði uppfylltu allar reglur stjórnsýslulaga og byggðust á málefnalegum sjónarmiðum, ásamt því að gætt yrði að andmælarétti, rannsóknarskyldu og meðalhófsviðmiðum. Talið er að við mótun frumvarpsins hafi verið gætt að öllum þessum sjónarmiðum.

Frumvarpstextinn var birtur til kynningar í samráðsgátt stjórnvalda á vefnum Ísland.is þann 12. febrúar 2019 og tveggja vikna frestur veittur til umsagna. Engar umsagnir bárust.

**Skjal að loknu samráði**

Á ekki við.